钦定古今图书集成/明伦汇编/闺媛典/第108卷 > 皇清十四 > 郭九皋妻申氏
## 钦定古今图书集成/明伦汇编/闺媛典/第108卷 > 皇清十四 > 郭九皋妻申氏

按《青州府志》：“申氏，日照人，诸生郭九皋妻。年二十四，夫贫无所依，申卖女红以给灯火。夫病尽，典妆奁以供汤药，冻饿自甘，形容憔悴。夫病笃，卖婢预置二棺。及殁，以一棺殓夫，以一棺置柩侧。是夜自缢，闻者莫不泣下。邑令申请上其事。”

诏旌之。